Salamaik datang di program pantun pertama secara live di twitter.. inilah dia #PantunMinang
#PantunMinang hadir di timeline dunsanak tiok rabu malam mulai jam 9 malam
Salamaik malam dunsanak! malam kini kito basobok baliak dalam acara #PantunMinang
Sabalun masuak tema #PantunMinang, ambo nio maingek an tentang aturan main #PantunMinang, disimak:
1. wajib pakai hestek #PantunMinang
2. Pantun indak buliah manganduang unsur pornografi dan SARA
3. Usahokan #PantunMinang nan sanak buek pas 140 karakter tamasuak hashtagnyo #PantunMinang. Buliah dimentionkan, buliah indak.
4. #PantunMinang yang dibuek, sesuaikan dengan tema. Tema diumumkan jam 9, sekaligus menandai mulainyo #PantunMinang.
5. Indak sadolah #PantunMinang bisa di-RT. Kalau di RT sadonyo kanai limit tweet. Jadi nan ndak di RT jan bakaciak hati lo
6. Untuak dunsanak nan ndak ikuik #PantunMinang jan dicopas #PantunMinang sanak kito. Gunoan fitur retweet/RT di twitter.
[sws_pullquote_left]
Untuak malam kini (29 Mei 2013) #PantunMinang nyo diagiah tema “Banang Sahalai” [/sws_pullquote_left]
- Banang sahalai pantun nan disuruah | Paniang denai mancari kato2nyo | Apo pun isinyo terserah | Den cuma paduli jo hastagnyo – @AtaurRazaq
- Banang sahalai diputa-puta | Dirajuik tuak dijadian sajadah | Kini zamannyo emansipasi wanita | Kok adiak suko sampaianlah – @astrocio
- Paga nan dibuek dari bilah | mambuek tasangkuik banang sahalai | mari kito baco bismillah | sabalun #PantunMinang kito mulai – @ie_moet91
- Banang sahalai sadang diguluang | siap dipakai rang gadih pakau | sanang hati ndak tangguang | uda pulang nan dari rantau – @YanaAsmar
- Banang sahalai kama ka dicari | untuak manjaik baju nan cabiak| cinto uda ndak akan taganti| walau dunia alah tabaliak – @chiechieutty
- Banang sahalai bagincu sirah | payah ditagakkan dek basah | baa muko ndak ka merah | sapatu nan dipakai tatuka sabalah – @venyprima
- Banang sahalai panjaik baju | tibo ka manjaik taraso maleh | Bilo indonesia ka maju | Jago se jam sabaleh – @Mrasri
- banang sahalai yo lah lapuak | usah di pakai carilah ganti | jikok isi utak sadang manumpuak | #PantunMinang lah si paubek hati – @adhithoppus
- banang sahalai bapilin tigo | dibali urang ditangah pasa | jiko adiak sabana cinto | elok katokan pado manyasa – @rland27
- Iko kisah banang sahalai | dirantang panjang jo luruih | Oi uda baa den ndak ka pasai | tiok makan alasan dompet tingga taruih – @Nina_Azmi
- Iko kisah banang sahalai | dirantang panjang jo luruih | Oi uda baa den ndak ka pasai | tiok mkan alasan dompet tingga taruih – @astrocio
- kok kapeh jd banang sahalai | nan tabu manjadi aiah gulo | kok uda mlukoi hati denai |bialah denai cari gantinyo – @IndahDK93
- Iduik jo banang sahalai | indak ka di baok mati | Adiak nan mamulai | adiak pulo nan mangakhiri – @BerryBenar
- koa coki bacoki | banang sahalai panjaik nan cabiak | urang abih babini | nan awak bapanganapun indak – @nomsyifal
- Banang sahalai di bao rang koto | tibo di pasa di bali urang | jikok hati sadang luko | mari kita ba #PantunMinang – @wanabhud
- banang sahalai di baju si buyuang | nyo pkai sarawa pendek | di simp. alai denai tamanuang | mamikian uda bantuak koncek – @lengga_pradipta
- Banang sahalai di ateh tapuang | Mak lapai babini tuo | Lah lamo denai nak pulang kampuang |Sampai kini tak kunjuang juo – @rahmat_tarmizi
- Banang sahalai panggantuang diri | banang dikabek ka batang lado | oi upiak tolonglah sadar diri | baju adiak jan dipakai juo – @RiriEchoes
- gulai jariang gulai patai | katigo gulai lalidi | adiak bakcando co banang salai | putuih antah jo apo ka pangganti – @Rikoanafi
- Banang Sahalai untuak bwek baju | jo kain pun jadi salasai | kama hati nak kamangadu | skripsi ko alun juo salasai – @hansmuza
- Bnang shalai bapilin tigo | Panyulam baju si anak daro | Oh tuhan dangalah doa ambo | Nak lunak hati pambimbing skripsi ko – @ifzan_qwerty
- Banang sahalai usah lengahkan | Ntah ko paralu di kamudian | Oi pak dosen tolong tenggangkan | Ko maagiah nilai pakailah perasaan – @rulli_nymk
- banang sahalai didalam peti | dicari dek urang tuo | cinto uda lai sapanuah hati | tapi adiak indak picayo juo – @DhandyTramixs
- Banang sahalai ka tali layang-layang | di main anak rang subarang | satiok malam adiak tabayang | dak ulah jarak nan tabantang – @Jhell3R
- banang sahalai dibaluik perak | puda banang dek lamo talatak | pai ka surau jo tarompa rancak | pulang dari sinan ba swalow buruak – @ikhsanharza
- kapeh ka jadi banang sahalai | untuak pambuek kain saruang | ndak nampak dunsanak lai | gara-gara ameh sakaruang – @imunk_wae
- ulah banang sahalai jarum patah | nan jarum baru babali | lah paniang bapikia susah | nan pantun ndak juo jadi – @Resdilla
- Banang sahalai putiah warnanyo | di jaik ka baju biru | ushlah awak paniang kapalo | sabanta lai ka bulan baru – @pratama_winia
- Kain dibuek dr banang | carano kaco usah di buang | kini banyak urang nan dalang | karano cinto nan di gantuang – @Dhefry_W99
- Sibuyuang si banang sahalai | Anak rantau dari aia haji | Caro hiduik kini banyak nan sansai | Jan lupo sumbahyang jo mangaji – @Setiawannn_
- Mari maracun si ulek lado | Tabang kaparak banang sahalai | Lai namuan uda jo ambo? | Kok indak rancak bana lai pegawai – @Nina_Azmi
- Banang sahalai di pilin tigo | di pilin tigo pambuek jalo | alah paniang den di bueknyo | dek banyak kandak dari mintuo – @Ranggantengboco
- dicaliak kawan duduak baduo | kironyo mamacik banang sahalai | dek kini tanggal tuo | cubo-cubolah cari nan perai – @ie_moet91
- banang sahalai manjaik kain | banang putuih panjaik patah | nampak adiak jo urang lain | raso ka uda bae jo tarompah – @fandi_davisko
- Anak gadih duduk baduo,, manjaik baju jo banang salai, nan kini iyo lah tanggal tuo,, tapaso makan jo kuah gulai – @randa_pratama93
zsm_Latn min_Latn min_Latn min_Latn min_Latn min_Latn min_Latn min_Latn min_Latn min_Latn eng_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn